CELEX: 32019D1752
Language: da
Date: 2019-02-25 00:00:00
Title: Kommissionens gennemførelsesafgørelse (EU) 2019/1752 af 25. februar 2019 om udformning af spørgeskemaer og om fastlæggelse af formatet og hyppigheden af de rapporter, som medlemsstaterne skal udarbejde i henhold til Europa-Parlamentets og Rådets forordning (EU) 2017/852 (meddelt under nummer C(2019) 1423) (EØS-relevant tekst)

23.10.2019   
               
               
                  DA
               
               
                  Den Europæiske Unions Tidende
               
               
                  L 269/5
               
            
         KOMMISSIONENS GENNEMFØRELSESAFGØRELSE (EU) 2019/1752
         af 25. februar 2019
         om udformning af spørgeskemaer og om fastlæggelse af formatet og hyppigheden af de rapporter, som medlemsstaterne skal udarbejde i henhold til Europa-Parlamentets og Rådets forordning (EU) 2017/852
         
            (meddelt under nummer C(2019) 1423)
         
         (EØS-relevant tekst)
         EUROPA-KOMMISSIONEN HAR
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/852 af 17. maj 2017 om kviksølv og om ophævelse af forordning (EF) nr. 1102/2008 (1), særlig artikel 18, stk. 2, andet afsnit, og
         ud fra følgende betragtninger:
         
                     (1)
                  
                  
                     I henhold til artikel 18, stk. 1, i forordning (EU) 2017/852 skal medlemsstaterne senest den 1. januar 2020 og med passende mellemrum derefter forelægge Kommissionen en rapport med oplysninger om gennemførelsen af nævnte forordning og visse andre typer oplysninger, der er omhandlet i nævnte bestemmelse, og gøre rapporten offentligt tilgængelig på internettet.
                  
               
                     (2)
                  
                  
                     De spørgeskemaer, som medlemsstaterne skal anvende til rapportering i henhold til artikel 18, stk. 1, i forordning (EU) 2017/852, skal udformes således, at de understøtter Kommissionen ved udarbejdelsen af den rapport, der skal forelægges Europa-Parlamentet og Rådet om gennemførelsen og revisionen af nævnte forordning i henhold artikel 19, stk. 2, i nævnte forordning. De skal også gøre det muligt for Unionen at opfylde sin rapporteringsforpligtelse i henhold til artikel 21 i Minamatakonventionen om kviksølv, der blev vedtaget i Kumamoto, Japan, den 10. oktober 2013 (herefter »konventionen«).
                  
               
                     (3)
                  
                  
                     Selvom de spørgeskemaer, der foreskrives i forordning (EU) 2017/852, til brug for rapportering i henhold til artikel 18, stk. 2, andet afsnit, ikke må være en gentagelse af rapporteringsforpligtelserne for parterne til konventionen, jf. afgørelse MC-1/8, der blev vedtaget af konventionens partskonference på dens første samling (2), er det hensigtsmæssigt, at de behandler visse rapporteringselementer, der er omfattet af afgørelse MC-1/8, for at præcisere nærmere, hvilke oplysninger, der kræves for at gøre det muligt at foretage en effektiv vurdering af gennemførelsen af forordning (EU) 2017/852.
                  
               
                     (4)
                  
                  
                     I lyset af de store potentielle farer ved forfejlet forvaltning af kviksølv for miljøet og folkesundheden bør der årligt indberettes oplysninger om import af kviksølv og blandinger af kviksølv med en kviksølvkoncentration på mindst 95 vægtprocent. For at mindske de administrative byrder bør forpligtelsen til at forelægge sådanne oplysninger fraviges, hvis en medlemsstat forelægger Kommissionen en kopi af den eller de formularer, der anvendes til udstedelsen eller afvisningen af den skriftlige tilladelse til import i henhold til artikel 4, stk. 1, andet afsnit, i forordning (EU) 2017/852.
                  
               
                     (5)
                  
                  
                     Hvis de oplysninger, der skal indberettes, vedrører geografisk beliggende enheder som industrianlæg og -områder, bør oplysningerne indberettes i overensstemmelse med Europa-Parlamentets og Rådets direktiv 2007/2/EF (3).
                  
               
                     (6)
                  
                  
                     Spørgeskemaerne bør behandle centrale bestemmelser i forordning (EU) 2017/852, bl.a. om udfasning af fremstillingsprocesser, der omfatter anvendelse af kviksølv eller kviksølvforbindelser, småguldminedrift og forarbejdningsaktiviteter og tandfyldningsamalgam, og bør også omfatte oplysninger om betydelige vanskeligheder ved gennemførelsen af andre bestemmelser i nævnte forordning. Derudover bør de foreskrive forelæggelse af oplysninger om nøgleresultatindikatorer, herunder oplysninger om handel med kviksølv og om mængder af kviksølv, der oplagres eller bortskaffes.
                  
               
                     (7)
                  
                  
                     Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 22, stk. 1, i forordning (EU) 2017/852 —
                  
               VEDTAGET DENNE AFGØRELSE:
         
            Artikel 1
            
               1.   Med henblik på rapportering til Kommissionen om gennemførelsen af artikel 4 i forordning (EU) 2017/852 i overensstemmelse med artikel 18, stk. 1, i nævnte forordning anvender medlemsstaterne spørgeskemaet i bilag I til nærværende afgørelse.
            
            
               2.   De oplysninger, der er omhandlet i bilag I, punkt 1.1, stilles til rådighed for Kommissionen senest den 31. januar hvert år (N) for rapporteringsåret N-1.
               De oplysninger, der er omhandlet i bilag I, punkt 1.2, stilles til rådighed for Kommissionen senest den 30. september hvert år (N) for rapporteringsåret N-1.
            
            
               3.   De oplysninger, der er omhandlet i bilag I, punkt 1.1, kræves ikke, hvis en medlemsstat forelægger Kommissionen en kopi af den eller de formularer, der anvendes til at udstede eller give afslag på skriftligt samtykke til import i henhold til artikel 4, stk. 1, andet afsnit, i forordning (EU) 2017/852 i rapporteringsår N-1. Medlemsstaterne stiller disse kopier til rådighed senest den 31. januar hvert år (N) for rapporteringsåret N-1, eller de kan stille dem til rådighed på et hvilket som helst tidspunkt i løbet af rapporteringsperioden N-1.
            
         
         
            Artikel 2
            
               1.   Med undtagelse af rapportering om gennemførelsen af artikel 4 i nævnte forordning anvender medlemsstaterne med henblik på rapportering til Kommissionen i henhold til artikel 18, stk. 1, i forordning (EU) 2017/852, spørgeskemaet i bilag II til nærværende afgørelse.
            
            
               2.   Oplysningerne i bilag II stilles til rådighed for Kommissionen i overensstemmelse med følgende tidsplan:
               
                           a)
                        
                        
                           den første rapport, som omfatter rapporteringsårene 2017 og 2018, forelægges senest den 1. januar 2020
                        
                     
                           b)
                        
                        
                           den anden rapport, som omfatter rapporteringsperioden 2019-2020, forelægges senest den 30. september 2021
                        
                     
                           c)
                        
                        
                           den tredje rapport, som omfatter rapporteringsperioden 2021-2022, forelægges senest den 30. september 2023
                        
                     
                           d)
                        
                        
                           den fjerde rapport, som omfatter rapporteringsperioden 2023-2024, forelægges senest den 30. september 2025
                        
                     
                           e)
                        
                        
                           den femte rapport, som omfatter rapporteringsperioden 2025-2028, forelægges senest den 30. september 2029
                        
                     
         
         
            Artikel 3
            Denne afgørelse er rettet til medlemsstaterne.
         
         
            Udfærdiget i Bruxelles, den 25. februar 2019.
            
               
                  På Kommissionens vegne
               
               Karmenu VELLA
               
                  Medlem af Kommissionen
               
            
         
         
            (1)  EUT L 137 af 24.5.2017, s. 1.
         
            (2)  Afgørelse MC-1/8, Timing and format of reporting by the parties, Report of the Conference of the Parties to the Minamata Convention on Mercury on the work of its first meeting (http://www.mercuryconvention.org).
         
            (3)  Europa-Parlamentets og Rådets direktiv 2007/2/EF af 14. marts 2007 om opbygning af en infrastruktur for geografisk information i Det Europæiske Fællesskab (Inspire) (EUT L 108 af 25.4.2007, s. 1).
      
      
         
            BILAG I
            
               SPØRGESKEMA
            
            
               Oplysninger om importrestriktioner, som medlemsstaterne skal stille til rådighed for Kommissionen for rapportering om gennemførelsen af forordning (EU) 2017/852
            
            
               Artikel 4:
               Importrestriktioner
               
                  1.   Har medlemsstaten givet skriftlig tilladelse til import af kviksølv eller kviksølvblandinger for en anvendelse, der er tilladt i henhold til artikel 4, stk. 1, andet afsnit, i forordning (EU) 2017/852?
                  Hvis ja, oplyses om følgende:
                  
                              1.1.
                           
                           
                              Kviksølv og kviksølvblandinger som ikke-affald  (1)
                                 
                              
                              
                                          i)
                                       
                                       
                                          Mængde importeret kviksølv eller kviksølvblandinger
                                       
                                    
                                          ii)
                                       
                                       
                                          Påtænkte anvendelse(r) af importeret kviksølv eller importerede kviksølvblandinger (ton/år pr. påtænkt anvendelse)
                                       
                                    
                        
                              1.2.
                           
                           
                              Kviksølv som affald
                              
                                          i)
                                       
                                       
                                          Mængde importeret kviksølvaffald
                                       
                                    
                                          ii)
                                       
                                       
                                          Påtænkt(e) bortskaffelses- eller nyttiggørelsesoperation(er) (ton/år pr. påtænkt operation)  (2)
                                             
                                          
                                          
                                                      —
                                                   
                                                   
                                                      Ved import, der er bestemt til en midlertidig bortskaffelses- eller nyttiggørelsesoperation, oplyses den/de påtænkte efterfølgende ikke-midlertidige bortskaffelses- eller nyttiggørelsesoperation(er)  (3)
                                                         .
                                                   
                                                
                                                      —
                                                   
                                                   
                                                      Ved import, der er bestemt til en anden/andre nyttiggørelsesoperation(er) end en midlertidig nyttiggørelsesoperation, oplyses den påtænkte anvendelse af det materiale, der er fremkommet ved den/de ikke-midlertidige nyttiggørelsesoperation(er).
                                                   
                                                
                                    
                        
            
            
               (1)  Oplysningerne til spørgsmål 1.1 kræves ikke, hvis en medlemsstat forelægger Kommissionen en kopi af den eller de formularer, der blev anvendt til at give skriftlig tilladelse til eller afslag på import i henhold til artikel 4, stk. 1, andet afsnit, i forordning (EU) 2017/852 i rapporteringsår N-1.
            
               (2)  Oplysninger om type(r) af bortskaffelses- eller nyttiggørelsesoperation(er) indberettes ved hjælp af koderne i afsnit A og B i bilag IV til Baselkonventionen om kontrol med grænseoverskridende transport af farligt affald og bortskaffelse heraf (EFT L 39 af 16.2.1993, s. 3).
            
               (3)  »midlertidige bortskaffelsesoperationer« og »midlertidige nyttiggørelsesoperationer« er defineret i artikel 2, stk. 5 og 7, i Europa-Parlamentets og Rådets forordning (EF) nr. 1013/2006 af 14. juni 2006 om overførsel af affald (EUT L 190 af 12.7.2006, s. 1)
         
      
      
         
            BILAG II
            
               SPØRGESKEMA
            
            
               Andre oplysninger end dem, som medlemsstaterne skal stille til rådighed for Kommissionen for rapportering om gennemførelsen af forordning (EU) 2017/852
            
            
               Bemærkning 1: Hvis svarene på spørgsmål 1.2 og/eller 2.1 er »ja«, kræves oplysningerne om delspørgsmålene 1.2, litra i)- v), og/eller 2.1, litra i), ikke, hvis alle oplysningerne er medtaget i en rapport, som medlemsstaten har forelagt i overensstemmelse med dennes rapporteringsforpligtelse i henhold til artikel 21 i Minamatakonventionen, og hvis den pågældende rapport er stillet til rådighed for Kommissionen i henhold til artikel 18, stk. 3, i forordning (EU) 2017/852.
            
               Bemærkning 2: Det er frivilligt at svare på spørgsmål markeret med en asterisk (
                  *
               ).
            1.   Artikel 7, stk. 1 og 2, i forordning (EU) 2017/852: Industrielle aktiviteter
            
            
                     
                        1.1.
                     
                     
                        Er følgende fremstillingsprocesser, som indebærer anvendelse af kviksølv eller kviksølvblandinger, blevet udfaset inden de datoer, der er omhandlet i del I i bilag III til forordning (EU) 2017/852 (1)?
                     
                  
                     
                        1.1.1.
                     
                     
                        Fremstilling af monomert vinylchlorid (skal være udfaset senest den 1. januar 2022)
                        Hvis nej, oplyses om følgende:
                        
                                    i)
                                 
                                 
                                    Begrundelse(r) for at denne fremstillingsproces er fortsat efter udfasningsdatoen
                                 
                              
                                    ii)
                                 
                                 
                                    Foranstaltning(er), der er truffet eller planlagt, for at udfase denne fremstillingsproces og tilhørende tidsplan.
                                 
                              
                  
                     
                        1.1.2.
                     
                     
                        Fremstilling af klor-alkali (skal være udfaset senest den 11. december 2017)
                        Hvis nej, oplyses om følgende:
                        
                                    i)
                                 
                                 
                                    Begrundelse(r) for at denne fremstillingsproces er fortsat efter udfasningsdatoen
                                 
                              
                                    ii)
                                 
                                 
                                    Foranstaltning(er), der er truffet eller planlagt, for at udfase denne fremstillingsproces og tilhørende tidsplan.
                                 
                              
                  
                     
                        1.1.3.
                     
                     
                        Fremstilling af natrium- eller kaliummethylat eller -ethylat (skal være udfaset senest den 1. januar 2028)
                        Hvis nej, oplyses om følgende:
                        
                                    i)
                                 
                                 
                                    Begrundelse(r) for at denne fremstillingsproces er fortsat efter udfasningsdatoen
                                 
                              
                                    ii)
                                 
                                 
                                    Foranstaltning(er), der er truffet eller planlagt, for at udfase denne fremstillingsproces og tilhørende tidsplan.
                                 
                              
                  
                     
                        1.1.4.
                     
                     
                        Fremstilling af polyurethan (skal være udfaset senest den 1. januar 2018)
                        Hvis nej, oplyses om følgende:
                        
                                    i)
                                 
                                 
                                    Begrundelse(r) for at denne fremstillingsproces er fortsat efter udfasningsdatoen
                                 
                              
                                    ii)
                                 
                                 
                                    Foranstaltning(er), der er truffet eller planlagt, for at udfase denne fremstillingsproces og tilhørende tidsplan.
                                 
                              
                  
                     
                        1.2.
                     
                     
                        Findes der anlæg på medlemsstatens område, som fremstiller natrium- eller kaliummethylat eller -ethylat ved hjælp af en fremstillingsproces, der indebærer anvendelse af kviksølv og kviksølvforbindelser som omhandlet i del II i bilag III til forordning (EU) 2017/852?
                        Hvis ja, oplyses følgende for hvert anlæg:
                        
                                    i)
                                 
                                 
                                    Entydig identifikator, der opfylder kravene i direktiv 2007/2/EF
                                 
                              
                                    ii)
                                 
                                 
                                    Årlig operationel kapacitet for hvert anlæg (ton/år) for 2017 og følgende år
                                 
                              
                                    iii)
                                 
                                 
                                    Hvorvidt kviksølv fra primær kviksølvudvinding er blevet anvendt eller fortsat anvendes i de enkelte anlæg
                                 
                              
                                    iv)
                                 
                                 
                                    For 2010 niveauet af den direkte og indirekte udledning fra hvert anlæg af kviksølv og kviksølvforbindelser kviksølv og kviksølvforbindelser til luft, vand og jord pr. enhed, der er produceret (udtrykkes i kg kviksølv og kviksølvforbindelser pr. kiloton produceret natrium- eller kaliummethylat eller -ethylat)
                                 
                              
                                    v)
                                 
                                 
                                    For 2020 og de følgende år niveauet af den direkte og indirekte udledning fra hvert anlæg af kviksølv og kviksølvforbindelser kviksølv og kviksølvforbindelser til luft, vand og jord pr. enhed, der er produceret (udtrykkes i kg kviksølv og kviksølvforbindelser pr. kiloton produceret natrium- eller kaliummethylat eller -ethylat).
                                 
                              
                  2.   Artikel 9 i forordning (EU) 2017/852: Småguldminedrift og -forarbejdning
            
            
                     
                        2.1.
                     
                     
                        Har medlemsstaten konstateret, at der på dens område er mere end isolerede tilfælde af anvendelse af amalgering af kviksølv til at udvinde guld?
                        Hvis ja, oplyses om følgende:
                        
                                    i)
                                 
                                 
                                    Har de kompetente myndigheder i medlemsstaten udarbejdet og gennemført en national plan for småguldminedrift og -forarbejdning i overensstemmelse med artikel 9, stk. 2, og bilag IV til forordning (EU) 2017/852?
                                    
                                                —
                                             
                                             
                                                Hvis ja, angives et internetlink til den nationale plan for småguldminedrift og -forarbejdning
                                             
                                          
                                                —
                                             
                                             
                                                Hvis nej, oplyses om grunden(e) til, at der ikke er udarbejdet og gennemført en national plan for småguldminedrift og -forarbejdning og om de foranstaltninger, der er truffet og/eller planlagt for at fastlægge en sådan plan og en tilhørende tidsplan.
                                             
                                          
                              
                  3.   Artikel 10 i forordning (EU) 2017/852: Tandfyldningsamalgam
            
            
                     
                        3.1.
                     
                     
                        Står medlemsstaten over for store udfordringer ved gennemførelsen af artikel 10 i forordning (EU) 2017/852 om tandfyldningsamalgam?
                        Hvis ja, oplyses om følgende:
                        
                                    i)
                                 
                                 
                                    Arten og omfanget af udfordringerne
                                 
                              
                                    ii)
                                 
                                 
                                    Foranstaltninger, der er truffet og/eller planlagt, for at håndtere disse udfordringer og den tilhørende tidsplan.
                                 
                              
                  4.   Artikel 12 i forordning (EU) 2017/852: Indberetning om store kilder
            
            
                     
                        4.1.
                     
                     
                        Der bedes i overensstemmelse med artikel 18, stk. 1, litra c), i forordning (EU) 2017/852 gives følgende sammenfatning af de oplysninger, som de økonomiske operatører har forelagt medlemsstatens kompetente myndigheder i henhold til artikel 12, stk. 1 og 2, i nævnte forordning:
                     
                  
                     
                        4.1.1.
                     
                     
                        Liste over berørte anlæg efter pr. type stor kilde som omhandlet i artikel 11, litra a), b) og c), i forordning (EU) 2017/852 og den dermed forbundne identifikator:
                        
                                    i)
                                 
                                 
                                    Klor-alkali-industrien:
                                    
                                                —
                                             
                                             
                                                Liste over anlæg
                                             
                                          
                                                —
                                             
                                             
                                                Entydige identifikatorer, som opfylder kravene i direktiv 2007/2/EF
                                             
                                          
                              
                                    ii)
                                 
                                 
                                    Rensning af naturgas:
                                    
                                                —
                                             
                                             
                                                Liste over anlæg
                                             
                                          
                                                —
                                             
                                             
                                                Entydige identifikatorer, som opfylder kravene i direktiv 2007/2/EF
                                             
                                          
                              
                                    iii)
                                 
                                 
                                    Non-ferro minedrift og smeltning
                                    
                                                —
                                             
                                             
                                                Liste over anlæg
                                             
                                          
                                                —
                                             
                                             
                                                Entydige identifikatorer, som opfylder kravene i direktiv 2007/2/EF
                                             
                                          
                              
                  
                     
                        4.1.2.
                     
                     
                        Den samlede mængde kviksølvaffald, der er oplagret i hvert anlæg, der angives under spørgsmål 4.1.1, litra i), ii) og iii), pr. 31. december i hvert rapporteringsår i hver rapporteringsperiode, udtrykt i ton.
                     
                  
                     
                        4.1.3.
                     
                     
                        Den samlede mængde kviksølvaffald udtrykt i ton, som årligt er sendt til følgende affaldshåndteringsanlæg af hvert at de anlæg, der angives under spørgsmål 4.1.1 i hvert af de år, der er omfattet af rapporteringsperioden:
                        
                                    i)
                                 
                                 
                                    Den samlede mængde kviksølvaffald, der er sendt til anlæg, der varetager den midlertidige oplagring af kviksølvaffald
                                 
                              
                                    ii)
                                 
                                 
                                    Den samlede mængde kviksølvaffald, der er sendt til anlæg, der varetager omdannelsen og i givet fald solidificering af kviksølvaffald
                                 
                              
                                    iii)
                                 
                                 
                                    Den samlede mængde kviksølvaffald, der er sendt til anlæg, der varetager den permanente oplagring af kviksølvaffald
                                 
                              
                  
                     
                        4.2.
                     
                     
                        
                           
                              *
                            Andre relevante oplysninger, som medlemsstaten ønsker at stille til rådighed.
                     
                  5.   Artikel 18, stk. 1, litra d) og e), i forordning (EU) 2017/852: Andre oplysninger, der skal indberettes i henhold til artikel 18 i forordning (EU) 2017/852
            
            
                     
                        5.1.
                     
                     
                        Følgende bedes oplyst om kviksølv på medlemsstatens område:
                        
                                    i)
                                 
                                 
                                    En liste over steder, hvor der pr. 31. december i hvert rapporteringsår er oplagret mere end 50 ton kviksølv (som ikke er kviksølvaffald), herunder entydige identifikatorer, som opfylder kravene i direktiv 2007/2/EF
                                 
                              
                                    ii)
                                 
                                 
                                    Den samlede mængde kviksølv (som ikke er kviksølvaffald), der er oplagret pr. 31. december i hvert rapporteringsår på hvert sted, der angives i litra i), udtrykt i ton.
                                 
                              
                  
                     
                        5.2.
                     
                     
                        Der bedes givet følgende oplysninger om kviksølvaffald på medlemsstatens område:
                        
                                    i)
                                 
                                 
                                    En liste over steder, hvor der pr. 31. december i hvert rapporteringsår er samlet mere end 50 ton kviksølvaffald, herunder entydige identifikatorer, som opfylder kravene i direktiv 2007/2/EF
                                 
                              
                                    ii)
                                 
                                 
                                    Den samlede mængde kviksølvaffald, der er samlet pr. 31. december i hvert rapporteringsår på hvert sted, der angives i litra i), udtrykt i ton.
                                 
                              
                  
                     
                        5.3.
                     
                     
                        Følgende oplysninger gives, hvis de er stillet til rådighed for medlemsstaten:
                        
                                    i)
                                 
                                 
                                    En liste over kilder, som leverer mere end 10 ton kviksølvaffald pr. år, herunder entydige identifikatorer, som opfylder kravene i direktiv 2007/2/EF
                                 
                              
                                    ii)
                                 
                                 
                                    Den samlede mængde kviksølv, der er leveret pr. 31. december i hvert rapporteringsår af hver kilde, der er nævnt i litra i), udtrykt i ton.
                                 
                              
                  6.   Afsluttende spørgsmål
            
            
                     
                        6.1.
                     
                     
                        * Har medlemsstaten stået over for andre store udfordringer ved gennemførelsen af gennemførelsesforordning (EU) 2017/852?
                        Hvis ja, oplyses om følgende:
                        
                                    i)
                                 
                                 
                                    Beskrivelse af udfordringerne;
                                 
                              
                                    ii)
                                 
                                 
                                    Oplysning om de foranstaltninger, der er truffet eller planlagt til at håndtere de vanskeligheder, man har stået overfor, og den tilhørende tidsplan.
                                 
                              
                  
                     
                        6.2.
                     
                     
                        * Medlemsstaten kan udveksle oplysninger om andre initiativer til fremme af gennemførelsen, som er truffet eller planlagt.
                     
                  
               (1)  Svarene og oplysningerne til spørgsmål 1.1.1, 1.1.2, 1.1.3 og 1.1.4 skal kun angives i den første rapport, som forelægges efter de pågældende udfasningsdatoer.